  Майя Бывальцева 28-тӥ пӧсьтолэзьлы Удмуртиын коронавирус инфекциен черлан 20 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 18 улӥсьёс, быдэн одӥг учыр Дэри но Можга ёросъёсын шараязы. Эшшо 40 адями висёнэз вормиз, соосты эмъюртъёсысь доразы лэзизы. Берло уй-нуналскын кык адями улонысь кошкиз. Туннэ нуналлы Удмуртиын выль коронавирусэн черлан 2 сюрс 323 учыр лабораториосын зэматэмын. 1 сюрс 765 адями йӧназ, 46 мурт кулӥз. Али 19-эзлэн висисьёслэн тазалыксы секыт лыдъяське. Тулыспалысен элькунын коронавируслы 192 сюрс 612 эскеронъёс ортчытӥзы.  Тегъёс: Тазалык Ижкар висён Удмуртия коронавирус  